 Akizungumza na gazeti hili, Phiri ambaye ni raia wa Zambia alisema wamefungwa kwa sababu washambuliaji wake hawana uzoefu ukilinganisha na Yanga.“Tulikosa umakini kwenye safu ya ushambuliaji, lakini tumecheza vizuri na kutengeneza nafasi nyingi za kufunga ambazo tulishindwa kuzitendea haki, lakini wapinzani wetu wametufunga kutokana na uzoefu hakuna kingine,” anasema Phiri.Kwenye mchezo huo, Mbeya City waliruhusu bao la kwanza dakika ya 15 lililofungwa na beki wa kimataifa wa Togo, Vincent Bossou kwa kichwa na lingine lilifungwa na Amis Tambwe, nyota kutoka Burundi kwa shuti dakika ya 85.Hata hivyo Phiri alimsifu kipa wake Juma Kaseja kutokana na kufanya kazi ya ziada ya kuokoa mashuti ya washambuliaji wa Yanga ambao waliliandama goli lao kila mara.Kwa ushindi huo Yanga imefikisha pointi 71, ambazo haziwezi kufikiwa na timu yoyote huku ikiwa imesalia na michezo miwili.